62024TO0484_INF
Διάταξη του Γενικού Δικαστηρίου (πέμπτο τμήμα) της 26ης Ιουνίου 2025 –FF κατά Eurojust και Ευρωπόλ (Sky ECC III)
(Υπόθεση T‑484/24)
«Εξωσυμβατική ευθύνη – Συνεργασία των αστυνομικών αρχών και άλλων υπηρεσιών επιβολής του νόμου των κρατών μελών – Περιπτώσεις στις οποίες φέρεται να υπάρχει παράνομη επεξεργασία δεδομένων προσωπικού χαρακτήρα – Μη τήρηση των τυπικών προϋποθέσεων – Άρθρο 76, στοιχείο δʹ, του Κανονισμού Διαδικασίας – Ανυπαρξία ηθικής βλάβης προκληθείσας από τις ενέργειες του Europol – Προσφυγή και αγωγή εν μέρει ασκηθείσες ενώπιον προδήλως αναρμόδιου δικαστηρίου, εν μέρει προδήλως απαράδεκτες και εν μέρει προδήλως αβάσιμες»
1.
Διαδικασία – Προσφυγή φυσικού ή νομικού προσώπου με αίτημα να διαπιστωθεί το απαράδεκτο πράξεως εθνικής αρχής – Αναρμοδιότητα του δικαστή της Ένωσης – Απαράδεκτο
(Άρθρο 277 ΣΛΕΕ)
(βλ. σκέψη 20)
2.
Διαδικασία – Προσφυγή φυσικού ή νομικού προσώπου με αίτημα τη διαπίστωση του παράνομου χαρακτήρα πράξεως εθνικής αρχής – Πρόδηλη αναρμοδιότητα του δικαστή της Ένωσης – Απαράδεκτο
(Άρθρο 277 ΣΛΕΕ)
(βλ. σκέψη 21)
3.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Δικόγραφο με το οποίο ζητείται αποκατάσταση ζημίας που προκλήθηκε από θεσμικό όργανο της Ένωσης – Απουσία στοιχείων ως προς την προσαπτόμενη συμπεριφορά – Απαράδεκτο
(Άρθρα 268 και 340 ΣΛΕΕ· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ· κανονισμός 2018/1727 του Ευρωπαϊκού Κοινοβουλίου και του Συμβουλίου, άρθρο 46 § 1)
(βλ. σκέψεις 31, 32, 45)
4.
Εξωσυμβατική ευθύνη – Προϋποθέσεις – Έλλειψη νομιμότητας – Ζημία – Αιτιώδης συνάφεια – Πραγματική και βεβαία ζημία – Βάρος αποδείξεως – Αγωγή μη περιέχουσα στοιχεία ικανά να αποδείξουν την ύπαρξη και την έκταση ηθικής βλάβης – Υποχρέωση του Γενικού Δικαστηρίου να συμπληρώσει την επιχειρηματολογία αναζητώντας και προσδιορίζοντας τα στοιχεία αυτά στα παραρτήματα των δικογράφων του προσφεύγοντος ή διατάσσοντας την προσκόμιση εγγράφων – Δεν υφίσταται – Απόρριψη της προσφυγής στο σύνολό της
(Άρθρο 340 ΣΛΕΕ· Κανονισμός Διαδικασίας του Γενικού Δικαστηρίου, άρθρο 85 §§ 1 και 2· κανονισμός 2016/794 του Ευρωπαϊκού Κοινοβουλίου και του Συμβουλίου, άρθρο 50 § 1)
(βλ. σκέψεις 55, 57, 58, 67, 71, 74, 78, 85, 87)
5.
Εξωσυμβατική ευθύνη – Προϋποθέσεις – Κανονισμός 2016/794 – Ευθύνη λόγω παράνομης επεξεργασίας δεδομένων προσωπικού χαρακτήρα – Φύση της εν λόγω ευθύνης – Αλληλέγγυα και εις ολόκληρον ευθύνη της Ευρωπόλ και του οικείου κράτους μέλους
(Κανονισμός 2016/794 του Ευρωπαϊκού Κοινοβουλίου και του Συμβουλίου, αιτιολογική σκέψη 57 και άρθρο 50 § 1)
(βλ. σκέψεις 83, 84)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή ως ασκηθείσα ενώπιον δικαστηρίου αναρμόδιου να την εκδικάσει, καθόσον με αυτήν ζητείται να διαπιστωθεί ο «μη νόμιμος χαρακτήρας» της συμφωνίας με την οποία συστάθηκε κοινή ομάδα έρευνας σε σχέση με την υπηρεσία κρυπτογραφημένης επικοινωνίας «Sky ECC».
2)
Απορρίπτει την προσφυγή-αγωγή ως προδήλως απαράδεκτη καθόσον στρέφεται κατά του Οργανισμού της Ευρωπαϊκής Ένωσης για τη Συνεργασία στον Τομέα της Ποινικής Δικαιοσύνης (Eurojust) με αίτημα την επιδίκαση χρηματικής ικανοποιήσεως για την πρόκληση ηθικής βλάβης η οποία καταλογίζεται σε αυτόν.
3)
Απορρίπτει την προσφυγή-αγωγή ως προδήλως στερούμενη νομικού ερείσματος καθόσον στρέφεται κατά του Οργανισμού της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Europol) με αίτημα την επιδίκαση χρηματικής ικανοποιήσεως για την πρόκληση ηθικής βλάβης η οποία καταλογίζεται σε αυτόν.
4)
O FF φέρει τα δικαστικά έξοδά του καθώς και τα έξοδα στα οποία υποβλήθηκαν οι Eurojust και Europol.
5)
Το Βασίλειο της Ισπανίας και το Βασίλειο των Κάτω Χωρών φέρουν τα δικαστικά έξοδά τους.